open-index/open-wikipedia-markdown huggingface dataset:
Vokietijos Pietvakarių Afrika

**Vokietijos Pietvakarių Afrika** () buvo pietvakarių Afrikos teritorija, kuri nuo 1884 m. priklausė Vokietijai.

## Istorija
1486 m. sausio mėn. šiose teritorijose lankėsi Portugalijos tyrinėtojas Diogo Cão, tačiau kraštas nesudomino europiečių ir ilgam pamirštas. 1805 m. vasario mėn. Londono misionierių draugija įkūrė nedidelę misiją Blydeverwacht mieste, tačiau šios grupės pastangos buvo mažai sėkmingos. 1840 m. Londono misionierių draugija visą savo veiklą perdavė vokiškai draugijai. Pirmieji šios organizacijos atstovai buvo Franz Heinrich Kleinschmidt (atvykęs 1842 m. spalio mėn.) ir Carl Hugo Hahn (atvykęs 1842 m. gruodžio mėn.). Jie pradėjo steigti bažnyčias visoje teritorijoje. Misionieriai iš pradžių turėjo didelę įtaką kultūrai, o vėliau – politikai.

1884 m. kraštas paskelbtas Vokietijos protektoratu. Pradėta krašto kolonizacija. Tačiau hererų, ovambų, nama gentys (žinomi kaip koikojai) priešinosi vokiečiams. Būta sukilimų prieš atėjūnus 1893 ir 1894 m.. 

1904 m. sausį įvyko hererų sukilimas, kuriam vadovavo Samuel Maharero. Sukilimas buvo numalšintas 1904 rugpjūtį, vadovaujant Lothar von Trotha, kai hererai buvo nugalėti Vaterbergo mūšyje. Kaip to pasekmę nuo 1904 iki 1907 m. kolonijinė vokiečių valdžia vykdė hererų ir namų genocidą, kurio metu buvo išžudyta 10 000 namų (pusė populiacijos) ir apytiksliai 65 000 hererų (apie 80 % visos populiacijos). Pietų Afrika okupavo šią Vokietijos koloniją Pirmojo pasaulinio karo metu ir administravo ją iki pat Antrojo pasaulinio karo pabaigos kaip Tautų Lygos mandatą, vadinamą Pietvakarių Afrika.

1990 m. kovo 21 d. Namibija tapo nepriklausoma valstybe.

## Šaltiniai

## Nuorodos
* Klaus Dierks' chronology of Namibia
* worldstatesmen.org (Namibia)
* The New Student’s Reference Work/German Southwest Africa
* Debie LeBeau’s Development work on Namibia
* „Contributions to the Geography of South West Africa“ from 1920–21 via the World Digital Library
Momeniškis

**Momeniškis** – ežeras Lietuvoje, Utenos rajone, 9 km į šiaurės rytus nuo Užpalių. Ežero ilgis iš šiaurės vakarų į pietryčius – 0,31 km, plotis – iki 0,18 km. Altitudė 135 m. Krantai žemi, pelkėti, tik šiaurrytinis krantas aukštas. Vakarinėje ir šiaurrytinėje pakrantėse stūkso miškeliai, kitose pakrantėse plyti pievos ir dirbami laukai. Vakaruose išteka upeliukas link netoliese tekančio Šventosios upės intako Narupės. Šalia įsikūrę Antakalnių ir Rimiškių kaimai.

## Šaltiniai
Brandenburgo Aukso krantas

**Brandenburgo [[Aukso krantas]]** vėliau **Prūsijos Aukso krantas**, buvo Brandenburgo kolonija, kuri gyvavo nuo 1682 iki 1720 m., kai Prūsijos karalius Frydrichas Vilhelmas I ją už 7200 dukatų pardavė Olandijos Respublikai.

## Brandenburgo Aukso krantas
1682 m. gegužės mėn. buvo įsteigta Brandenburgo Afrikos kompanija (), kuri buvo pavaldi Brandenburgo elektoriui.

Tai buvo nedidelė Vakarų Afrikos kolonija, kurią sudarė dvi Aukso kranto gyvenvietės esančios prie Gvinėjos įlankos:
* Didysis Frydrichsburgas () tapo valdos sostine. Dabar šis miestelis vadinamas Pokesu;
* Fort Dorotėja.

### Brandenburgo laikotarpio gubernatoriai
* 1682–1683 – Philip Peterson Blonck
* 1683–1684 – Nathaniel Dillinger
* 1684–1686 – Karl Konstantin von Schnitter
* 1686–1691 – Johann Niemann

## Prūsijos Aukso krantas

1701 m. sausio 15 d. kolonija buvo pervadinta į Prūsijos Aukso krantą, nes Frydrichas III, Brandenburgo elektorius ir Prūsijos kunigaikštis, paskelbė apie Prūsijos karalystės įkūrimą, o pats tapo karaliumi (žinomu kaip Prūsijos Frydrikas I).

Nuo 1711 m. iki 1712 m. balandžio mėn. olandai buvo užėmę Fort Dorotėją.

1721 m. visos teisės į koloniją buvo parduotos Olandijai.

### Prūsijos laikotarpio gubernatoriai
* 1701–1704 – Adriaan Grobbe
* 1704–1706 – Johann Münz
* 1706–1709 – Heinrich Lamy
* 1709–1710 – Frans de Lange
* 1710–1716 – Nicholas Dubois
* 1716–1717 – Anton Günther van der Menden

## Galerija

 Groß Friedrichsburg.JPG|Frydrichsburgo tvirtovės likučiai
 Innenbereich.JPG|Interjeras su laiptais į pagrindinį pastatą
 Seitengebäude.JPG|Pastatai
 Slave Dungeon.JPG|„Vergų bokštas“
 Blick auf die Bucht.JPG| Vaizdas iš forto į įlanką
 Blick auf Princess Town.JPG|Žvilgsnis į kaimyninį miestelį


## Nuorodos
* World Statesmen.org: Ghana
* Accada and Hollandia: pg. 252. New Cambridge Modern History Atlas, H.C. Darby and Harold Fullard
Valdemaras Rupšys

**Valdemaras Rupšys** (g. 1967 m. gegužės 2 d. Šiaulių r.) – Lietuvos karininkas. Generolas, Lietuvos kariuomenės vadas (2019–2024 m.).

## Biografija
### Mokslai
1985 m. įstojo į Novočerkasko ryšių aukštąją karo mokyklą (RTFSR). 1987 m., būdamas seržantu, buvo 414 mokomosios grupės būrio vado pavaduotojas. 1989 m. mokslus nutraukė.

1990 m. lapkričio 11 d. prisiekė tarnauti Lietuvai, pradėjo tarnybą krašto apsaugos sistemoje.

Baigė LKA, Baltijos gynybos koledžą (Estija), JAV sausumos karo koledžą.

### Karjera
Nuo 1992 m. tarnavo Lauko kariuomenės brigados Šiaulių motodesantinio būrio, tada kuopos vadu. 1996 m. paaukštintas, paskirtas Šiaulių Kauno kunigaikščio Vaidoto motorizuoto pėstininkų bataliono štabo viršininku-bataliono vado pavaduotoju, vėliau bataliono S3 viršininku. Lietuvos kariuomenėje įkūrus antrąją motorizuotųjų pėstininkų brigadą „Žemaitija“, 2001 m. majoras V. Rupšys ėjo Lietuvos Didžiojo Kunigaikščio Kęstučio motorizuoto pėstininkų bataliono vado pavaduotojo-štabo viršininko pareigas, o netrukus buvo paskirtas Lietuvos didžiojo kunigaikščio Kęstučio motorizuoto pėstininkų bataliono vadu. Šiose pareigose tarnavo iki 2005 m. 2006 m. pulkininkas leitenantas V. Rupšys paskirtas tarnauti Generolo Jono Žemaičio Lietuvos karo akademijoje. 2008 m. lapkričio 24 d. rotuotas į LR KAM Personalo ir socialinės saugos departamentą.

2011 m. suteiktas pulkininko laipsnis. Skirtas vadovauti Mechanizuotajai pėstininkų brigadai „Geležinis Vilkas“. 2013 m. rugpjūčio 1 d. paskirtas į LR KAM Personalo departamento direktoriaus pareigas. 2014 m. rugsėjo 1 d. skirtas Lietuvos kariuomenės vado generolo leitenanto Jono Vytauto Žuko padėjėju.

2016 m. skirtas Sausumos pajėgų vadu. Prezidentės dekretu suteiktas brigados generolo laipsnis. 2018 m. lapkritį, minint Lietuvos kariuomenės atkūrimo 100-metį,  suteiktas generolo majoro laipsnis.

2019 m. liepą paskirtas Lietuvos kariuomenės vadu.

2019 m. lapkričio 18 d. suteiktas generolo leitenanto laipsnis.

2023 m. liepos 10 d. suteiktas generolo laipsnis.

## Apdovanojimai
Skatintas Sausio 13-osios atminimo medaliu, Rusijos kariuomenės išvedimo iš Lietuvos atminimo ženklu, Lietuvos kariuomenės kūrėjų savanorių medaliu, Krašto apsaugos sistemos garbės ženklu „Už nuopelnus krašto apsaugai“, Lietuvos kariuomenės pajėgų medaliu „Už pasižymėjimą“, Lietuvos kariuomenės medaliu „Už nuopelnus“, Už svarų indėlį ir nuopelnus Lietuvos, ir tuo pačiu Akmenės krašto, nacionaliniam saugumui apdovanotas ženklu „Už nuopelnus Akmenės rajonui“, kitais apdovanojimais, padėkomis, vardinėmis dovanomis.

## Šaltiniai

* Oficiali Lietuvos kariuomenės interneto svetainė 

|-
Siggiewi FC

**Siggiewi FC** – Maltos futbolo klubas iš Sidživio.

## Istorija
Klubo ištakos siekia 1945 m.

2022–2023 m. sezone rungtyniavo IZIBET Mėgėjų lygoje (III pakopa). „B“ grupėje liko aštuntoje vietoje.

## Sezonai

|}

## Išnašos

## Nuorodos
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
* Foot.dk (sezonai)
Mġarr United FC

**Mġarr United FC** – Maltos futbolo klubas iš Mdžaro.

## Istorija
Klubo ištakos siekia 1967 m. 2022–2023 m. sezone rungtyniavo IZIBET Amateur League (III pakopa) ir A grupėje liko antroje vietoje. Dėl galimybės kilti į aukštesnį divizioną kovojo pereinamųjų rungtynių cikle, tačiau pralaimėjo.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose rungtyniauja tradicine apranga. 
* išvykose gali rungtyniauti mėlyna arba balta apranga.

; Aprangų gamintojai
*  Givova, 2017–20?? m.

## Taip pat skaitykite
* Mġarr United FC (moterys) – klubo moterų pagrindinė komanda;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarket
* Globalsportsarchive
* Foot.dk (sezonai)
Keliais doleriais daugiau

**Keliais doleriais daugiau** () – antrasis režisieriaus Sergio Leone Dolerių trilogijos arba „Žmogaus be vardo“ trilogijos filmas, sukurtas 1965 m. Kaip ir pirmajame, pagrindinį vaidmenį atlieka Clint Eastwood , o pagrindinio jo priešo – Gian Maria Volonte. Filme taip pat vieną pagrindinių vaidmenų atlieka Lee Van Cleef ir jis padėjo šiam susigrąžinti jau prarastą aktoriaus populiarumą. Volonte jau buvo vaidinęs Eastwoodo priešą ankstesniame filme „Už saują dolerių“, tačiau kitą personažą.

## Filmo kūrimas
Po pirmojo filmo „Už saują dolerių“ sėkmės režisierius Sergio Leone ir prodiuseris Alberto Grimaldi nusprendė sukurti tęsinį. Clint Eastwood, pamatęs pirmojo filmo itališką versiją, sutiko vaidinti tęsinyje, tačiau Charles Bronson antrą kartą atsisakė vaidmens, nes šis jam pasirodė panašus į pirmą filmą. Eastwoodas už naująjį vaidmenį gavo 500 tūkst. JAV dolerių, o pasiūlymą priėmęs Van Cleef – 17 tūkst. 
Scenarijų naujam filmui Luciano Vincenzoni parašė per 9 dienas, tačiau Leone jis ne visiškai patiko ir jis nusamdė Sergio Donati pakoreguoti dialogus.

Juosta buvo filmuojama Ispanijoje, Almerijoje ir kino studijoje Romoje. Almerijos dykumoje buvo pastatytas miestas, kuris ir dabar yra išlikęs bei rodomas turistams kaip mini Holivudas. 

## Leidyba
Italijoje filmas pasirodė 1965 m. gruodį, o JAV – 1967 m. gegužę, 4 mėnesiais vėliau negu „Už saują dolerių“. Italijoje tuo metu jis tapo pelningiausiu visų laikų filmu, įskaitant ir užsienio juostas.

1966 m. Italijoje buvo sukurta filmo parodija „Keliais doleriais mažiau“.

## Turinys

Du nusikaltėlių medžiotojai, Monkas ir buvęs karininkas pulkininkas Mortimeris, susitinka gaudydami žinomą nusikaltėlį Indėną ir jo gaują. Monką vilioja didelis apdovanojimas, o Mortimeris turi savų tikslų, kurių nenori atskleisti. Jiedu sutaria veikti išvien – Monkas turi prisijungti prie Indėno gaujos, o Mortimeris paspęsti jiems spąstus. Indėnas apiplėšia banką ir pasitraukia į atokų kaimą. Abu medžiotojai taip pat atsiduria jame, prisideda prie gaujos, tačiau netrukus išaiškinami ir prasideda lemiamas susidūrimas: dviese prieš 14 banditų...

## Pagrindiniai aktoriai
: ‘‘Aktorius – vaidmuo‘‘
* Clint Eastwood – Monkas
* Lee Van Cleef – pulkininkas Duglasas Mortimeris
* Gian Maria Volonte – Indėnas
* Mario Brega – Nino
* Luigi Pistilli – Grogis
* Aldo Sambrell – Kučiljo
* Klaus Kinski – Laukinis Chuanas
* Rosemary Dexter – Mortimerio sesuo

## Šaltiniai
Postkolonializmas

**Postkolonializmas** – akademinė disciplina, tyrinėjanti pokolonijines (t. y., kolonializmą patyrusias) visuomenes. Aiškinamasi, kaip imperializmas ir kolonialistinės praktikos paveikė kolonizuotas visuomenes. Šiuo žodžiu apimamas ne faktinis kolonistinės santvarkos ir paveldo griovimas (dekolonizacija), o socialiniai procesai kolonializmo paveiktose visuomenėse. Postkolonializmas glaudžiai susijęs su postmodernizmo ideologija.

Postkolonializmas yra kritiškas kolonializmo diskursui – t. y., pozicijai, iš kurios kolonistinės jėgos grindžia ir teisina savo kolonistines praktikas. Dekonstruojami kolonistų susikurti savęs ir kolonizuojamų subjektų vaizdiniai, hegemoninis santykis. Stengiamasi įgalinti kolonizuotąsias tautas, pabrėžiant jų savipratą ir požiūrį į kolonializmą.

Paprastai postkolonializmo diskurse pabrėžiamos kolonialistinių galių europocentristinės, rasistinės, etnocentristinės nuostatos, prigimtinio pranašumo prieš kolonizuojamuosius akcentavimas. Daugelis Vakarų valstybių (ypač, Prancūzija) pabrėžė savo civilizacinę misiją – imperinės praktikos aiškintos kaip „barbariškų tautų“ civilizavimas jas vesternizuojant. Siekiant esencialistiškai konceptualizuoti kolonizuojamuosius menant jų tariamą homogeniškumą, vartojamos tokios sąvokos kaip „Trečiasis pasaulis“, „Orientas“, „primityvios tautos“ ir pan. Vakarų kolonialistai sau prisiskyrė mokytojų, „vyresniųjų brolių“, etalono vaidmenį, pagal savo pavyzdį bandydami nukreipti užkariautas tautas. Taip pat aptariamas neokolonializmas – šiuolaikinės kolonistinės praktikos, pasižyminčios ne fiziniu teritorijų užkariavimu, bet ekonominėmis, politinėmis, karinėmis strategijomis, įgalinančiomis hegemoniškai diktuoti tvarką trečiosioms šalims. Neokolonializmas aptariamas sykiu su globalizacija, kapitalizmu, kultūriniu imperializmu, tarptautinėmis korporacijomis. Pabrėžiama, kad buvusios imperinės valstybės, naudodamos šiuos svertus, toliau siekia daryti įtaką buvusioms savo valdoms.

Tarp žymiausių postkolonializmo teoretikų minėtini: Edvardas Saidas, Emė Sezeras, Francas Fanonas, Alberas Memi, Kvamė Nkruma, Gajatrė Čakravarti Spyvak. Be to, gausu rašytojų, kurių kūryba įvardijama kaip postkolonijinė literatūra (aprašomos kolonijinės patirtys, jų sukeltos traumos).

## Literatūra
* Nguyen Ai Quoc, *Le Procès de la colonization française*, 1924;
* Aimé Césaire, *Discourse on Colonialism*, 1950;
* Frantz Fanon, *Black Skin, White Masks*, 1952;
* Frantz Fanon, *The Wretched of the Earth*, 1961;
* Albert Memmi, *The Colonizer and the Colonized*, 1965;
* Kwame Nkrumah, *Consciencism*, 1970;
* Edward Said, *Orientalism*, 1978;
* Gayatri Chakravorty Spivak, *Can the Subaltern Speak?*, 1988.
Kuršo Gambija

**Kuršo Gambija** buvo Kuršo kunigaikštystės kolonija vakarų Afrikoje, dabartinėje Gambijoje.

## Istorija
Kuržemės gyventojų skaičius buvo tik 200 000, o tuo metu kunigaikštija buvo Lenkijos ir Lietuvos vasalė. Kunigaikščio Jokūbo Ketlerio (1642-1682 m.) rūpesčiu įsteigtas vienas didžiausių Europos prekybos laivynų, kurių pagrindiniai uostai buvo Ventspilis ir Liepoja. Prekybos santykiai buvo nustatyti ne tik su kaimyninėmis šalimis, bet ir su Anglija, Prancūzija, Nyderlandais, Portugalija ir kt.

Kuršo kunigaikštystei tapo pavaldžia Džeimso sala () – upinė sala Gambijoje, Gambijos upėje, 30 km aukštyn nuo žiočių, prie Džufurė miesto.

Pirmieji saloje įsikūrė vokiečių kolonistai iš Kuršo hercogystės. Pradžioje sala vadinta Sent Endriusu, šį vardą buvo suteikę anglai. 

1651 m. buvo pastatytas Fort Jakobo fortas, pavadintas hercogo Jakobo Ketlerio garbei. 

1659 m. salą užėmė olandai, o po dvejų metų – anglai. Oficialiai fortas anglams perduotas 1664 m.

## Taip pat skaitykite
* Kuršo kolonijos
* Naujasis Kuršas

## Šaltiniai
*WorldStatesmen
Play Motel

**Play Motel** – 1979 m. Italijoje sukurtas giallo filmas.

## Pagrindiniai aktoriai
: *Aktorius – vaidmuo*
* Ray Lovelock – Roberto Vinci
* Anna Maria Rizzoli – Patrizia
* Mario Cutini – Willy
* Antonella Antinori – Anna De Marchis
* Patrizia Behn – Luisa Cortesi
* Marina Hedman – Loredana Salvi
* Marino Mase – Max Liguori
* Patrizia Webley – Valeria Marzotti
Mergina mėnulio spalvos oda

**Mergina mėnulio spalvos oda** () – 1974 m. Italijoje sukurtas erotinis filmas.

## Pagrindiniai aktoriai
: *Aktorius – vaidmuo*
* Zeudi Araya – Simoa
* Beba Lončar – Helen
* Ugo Pagliai – Alberto
* Giacomo Rossi Stuart - Giacomo
Trumpa stiklinių lėlių naktis

**Trumpa stiklinių lėlių naktis** () – 1971 m. sukurtas giallo filmas.

## Pagrindiniai aktoriai
: *Aktorius – vaidmuo*
* Ingrid Thulin – Džesika
* Jean Sorel – Gerogoris
* Mario Adorf – Žakas
* Barbara Bach – Mira
* Fabijan Sovagovic
* Jose Quaglio
* Daniele Dublino

## Turinys

Prahoje randamas žurnalisto Gregorio Mūro kūnas. Jis nugabenamas į morgą, tačiau smegenys vis dar funkcionuoja ir jis iš paskutiniųjų bando prisiminti kaip atsidūrė tokioje padėtyje ir kokiu nors būdu duoti ženklą, kad yra gyvas.

Atvykęs su užduotimi rasti profesorių, tiriantį žmogaus smegenų veiklą, jis susipažįsta su mergina vardu Mira. Kai po kelių dienų ši paslaptingai dingsta, Gregoris leidžiasi jos ieškoti ir susiduria su organizacija, kuri už didžiulius pinigus padeda seniems turtuoliams, persodindami jų smegenis į jaunus kūnus...
Vokietijos Samoa

**Vokietijos Samoa** () – Vokietijos protektoriatas, 1900–1914 m. gyvavęs Okeanijoje. Ši vokiečių valda apėmė dabartinę Samoa valstybę sudarančias salas – Upolu, Savają, Apolimą bei Manoną.

Nuo XIX a. vid. vokiečiai ėmė plėtoti prekybinius ryšius Ramiajame vandenyne. 1855 m. vokiečių prekybininkas Johanas Cezaras VI Godefrua Jūrininkų salose (Samoa) pradėjo prekybą kopra, kakava ir kaučiuku. Pradžioje prekybą vykdė bendrovė „J.C. Godeffroy & Sohn“, vėliau 1879 m. ją pakeitė „Handels-und Plantagen-Gesellschaft der Südsee-Inseln zu Hamburg“. Vokiečių prekijai ir plantatoriai 1886–1894 m. įsivėlė į karą su britų ir amerikiečių verslininkais (buvo pasinaudota vietiniais gentiniais nesutarimais, kilo Samoa pilietinis karas). 1887 m. JAV ir Vokietijos laivynai stojo į mūšį ties Apijos uostu. Po 1899 m. vėl įsiplieskusio karo, sudaryta Samoa trišalė sutartis, pagal kurią vakarinė salyno dalis atiteko Vokietijai, rytinė – Amerikai, o Britanijai atlyginta kitomis valdomis Okeanijoje ir Afrikoje.

1900 m. Samoa viešai iškelta Vokietijos vėliava ir atvyko pirmasis gubernatorius Vilhelmas Zolfas. Vokiečių vadžia ėmėsi steigti mokyklas, ligonines, tiesti kelius, apmokyti medicininį personalą. Salose dislokuotos Saugumo pajėgos (*Schutztruppe*), keletas karinių laivų, sudaryta vietos policija.

1914 m. prasidėjus I pasauliniam karui, rugpjūčio 29 d. Britanijos remiamos Naujosios Zelandijos pajėgos užėmė Apiją. Vokiečiai, turėdami omenyje tai, kad beveik visas Ramusis vandenynas valdomas britų laivyno, nesipriešino ir apleido salas. 1920 m. Tautų Lyga suteikė Naujajai Zelandijai mandatą valdyti Vakarų Samoa.
Luqa Saint Andrew's FC

**Luqa St. Andrew's Football Club ** – Maltos futbolo klubas iš Lukos.

## Istorija
Klubo ištakos siekia 1934 m. Ilgą laiką žaidė žemesniuose divizionuose. 2010–2011 m. buvo perkelti į Antrą divizioną, bet po sezono iš jo iškrito ir rungtyniavo Trečiame divizione.

2016–2017 m. vėl sugrįžo į Antrą divizioną, tačiau nesugebėjo jame įsitvirtinti ir iškrito į Trečią divizioną. 

2021–2022 m. rungtyniavo Iššūkio lygoje (antra pakopa), tačiau B grupėje liko paskutiniai, vienuoliktoje vietoje. Po sezono buvo perkelti į žemesnį divizioną.

2022–2023 m. sezone IZIBET Mėgėjų lygoje užėmė antrą vietą „B“ grupėje.
Dėl patekimo į aukštesnį divizioną kovojo atkrintamųjų rungtynių cikle ir pateko į Challenge lygą.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* facebook paskyra
* SOCCERWAY
* Transfermarket
* Globalsportsarchive
* RSSSF: lentelės
Esminis instinktas 2

**Esminis instrinktas 2** () – 2006 m. sukurtas trileris, 1992 m. filmo tęsinys. Jo kūrimas buvo ne vieną kartą atidėtas, o pirmojo filmo pagrindinis aktorius Michael Douglas atsisakė vaidmens motyvuodamas savo amžiumi (tuo metu jam buvo 61). 

Filmas nepasiekė pirmosios dalies populiarumo, buvo negailestingai išpeiktas kritikų ir gavo eilę apdovanojimų kaip blogiausias filmas (tarp jų 4 Auksines avietes – kaip blogiausias filmas, blogiausias tęsinys, blogiausias scenarijus ir blogiausia aktorė (S. Stone)). Jo galutinė versija JAV buvo priskirta R kategorijai (asmenys iki 17 metų gali žiūrėti tik su tėvais).

## Pagrindiniai aktoriai
: *Aktorius – vaidmuo*
* Sharon Stone – Ketrina Tremel
* David Morissey – daktaras Maiklas Glasas
* Charlotte Rampling – daktarė Milena Gardoš
* David Thewlis – Rojus Vošburnas
* Flora Montgomery – Mišelė Brodvin
* Heathcote Williams – daktaras Džeikobas Gerstas
* Hugh Dancy – Adamas Tauersas
* Indira Varma – Denisė Glas

## Turinys

Rašytoja Ketrina Tremel vėl įtariama žmogžudyste: policija mano, kad ji, lėkdama naktį Londono gatvėmis automobiliu su futbolininku Kevinu Frenksu, tyčia nukreipė mašiną į upę ir išsigelbėjo viena, nes Kevinas buvo apsvaigęs nuo narkotikų. Teismas paskiria atlikti jos psichinės būklės analizę, kuri pavedama daktarui Glasui. Nors šis stengiasi laikytis atstumo ir profesinės etikos, netrukus Ketrina sugeba tapti dominuojančiu veiksniu jo gyvenime. 

Kartą Glasas sulaukia buvusios žmonos skambučio, iš kurio sužino, kad nužudytas žurnalistas, turėjęs kompromituojančios medžiagos apie šio praeitį. Vėliau sekančios kelios žmogžudystės rodo, kad jų kaltininkė gali būti Tremel, tačiau kuomet policija sužino, kad žuvęs žurnalistas buvo Glaso žmonos meilužis, daktaras pats tampa įtariamuoju, o jo karjera žlunga...
Skerdikai (filmas)

**Skerdikai** () – 2010 m. sukurtas fantastinis nuotykių trileris.  

## Pagrindiniai aktoriai
: *Aktorius – vaidmuo*
* Jude Law – Remis
* Forest Whitaker – Džeikas
* Alice Braga – Betė
* Liev Schrieber – Frenkas
* Carice van Houten – Kerol
* Chandler Canterbury – Piteris
* Liza Lapira – Alva
* RZA – T-Bone

## Turinys

2025 m. Žmonija išmoko gaminti biomechaninius organus ir prekyba jais klesti. Kompanija „Union“ juos perduoda į kreditą, o jeigu pacientas vėluoja atsiskaityti, pasiunčia savo skerdikus, kurie organus paima atgal, o buvę šių nešiotojai paprastai miršta.

Remis ir jo mokyklos laikų draugas Džeikas dirba skerdikais, tik specializuojasi skirtingų organų „grąžinime“. Remis, verčiamas žmonos Kerol, vis dažniau galvoja apie perėjimą į kitą skyrių, kur būtų ramesnis darbas. Savo paskutine užduotimi jis turi „atsiimti“ širdį iš vėluojančio sumokėti muzikanto, kurio muzika Remiui labai patinka. Norėdamas palengvinti kančias, jis nusprendžia pasinaudoti defibriliatoriumi, kad sustabdytų širdį, tačiau aparatas pasirodo sugedęs ir patį Remį nukrečia elektra.
 
Atsigavęs jis sužino, kad po patirto smūgio neatlaiko jo paties širdis, jam buvo persodinta nauja ir dabar jis yra ne tik „Union“ darbuotojas, bet ir klientas, turintis kas mėnesį mokėti įnašus. Remis bando toliau dirbti skerdiku, tačiau galiausiai supranta nebegalintis daryti tai, ką ir anksčiau. Skola pradeda augti ir neišvengiamai artėja diena, kai jį patį aplankys skerdikas...

## Apdovanojimas
* Saturno apdovanojimas (nominacija) – geriausias grimas
* Teen Choice apdovanojimas (nominacija) – geriausias aktorius (J. Law)
Nasvaitis

**Nasvaitis** – ežeras Lietuvoje, Utenos rajone, 8,5 km į šiaurę nuo Užpalių. Ežero ilgis iš šiaurės vakarų į pietryčius – 0,32 km, plotis – iki 0,11 km. Altitudė 130,9 m. Krantai aukštoki, sausi. Aplinkui plyti pievos ir dirbami laukai, tik pietinėje pakrantėje auga miškelis (Medinos miškas). Iš pietryčių į šiaurės vakarus ežerą prateka Šventosios intakas Nosvė. Šalia įsikūrę Plaviškių ir Nosvaitėlių kaimai.

## Šaltiniai
Neniškis

**Neniškis** arba **Noniškis** – ežeras Lietuvoje, Utenos rajone, 7,5 km į šiaurę nuo Užpalių, Medinos miške. Ežero ilgis iš vakarų į rytus – 0,24 km, plotis – iki 0,21 km. Altitudė 131,7 m. Krantai žemi, pelkėti, tik šiaurinis krantas aukštas. Ežerą supa ~ 9 ha dydžio pelkė. Aplink ežerą auga medžiai ir krūmynai, tik dalyje šiaurinės pakrantės plyti pievos. Rytuose išteka upeliukas link Šventosios upės intako Nosvės. Kiek atokiau nuo ežero įsikūrę Plaviškių ir Nosvaitėlių kaimai.

## Šaltiniai
Nevaržėlis

**Nevaržėlis** – ežeras Lietuvoje, Utenos rajone, 4 km į šiaurę nuo Kuktiškių. Ežero ilgis iš pietvakarių į šiaurės rytus – 0,17 km, plotis – iki 0,12 km. Altitudė 169,4 m. Krantai žemi, ištisai apaugę medžiais ir krūmais. Ežerą supa miškas, tik šiaurės rytuose plyti pievos. Šiaurėje išteka Krašuonos upės intakas Neveržėlis (Vyžuonos baseinas).

## Šaltiniai
Pagirinis

**Pagirinis** – ežeras Lietuvoje, Utenos rajone, rytiniame Pakalnių kaimo pakraštyje. Ežero ilgis iš šiaurės vakarų į pietryčius – 0,35 km, plotis – iki 0,14 km. Altitudė 159,1 m. Šiaurinis ir pietinis krantai aukštoki, vakarinis ir rytinis – žemi ir pelkėti. Į rytus plyti ~ 3,5 ha dydžio Ežeraičių I pelkė. Krantai daugiausia apaugę medžiais ir krūmynais. Rytinėje ir vakarinėje pakrantėse plyti pievos, kitur vyrauja krūmynai, miškeliai. Rytuose išteka upelis link Dumblyno ežero (Vastapo ežero intako Gulbės baseinas). Šiaurine ežero pakrante eina kelias .

## Šaltiniai
Dovydiškio dvaro koplyčia

**Dovydiškio dvaro sodybos koplyčia** – buvusio Dovydiškio dvaro laidojimo koplyčia, stovinti Pakruojo rajono savivaldybėje, 3 km į šiaurės rytus nuo Linkuvos, į šiaurės vakarus nuo kelio . Į ją veda apie 300 m nežymus keliukas atviru lauku. Dvarvietės kalvelė apaugusi medžiais, statinių nematyti.

XX a. pradžioje statyta mūrinė koplyčia 2015 m. buvo paskelbta vietinės reikšmės kultūros paveldo paminklu . 2018 m. balandžio mėn. duomenimis, dvarvietės parko tankmėje esantis objektas buvo apleistas, kelio nuorodomis nepažymėtas.

## Istorija

XIX a. pradžioje Dovydiškių dvaras priklausė bajorams Radenams (Reinhold vov Rahden). Prieš Pirmąjį pasaulinį karą Dovydiškis buvo vienas iš daugelio Karpio dvarų. Pagal Linkuvos mokytojos Felimonijos Mielienės (1927–2001) kraštotyros medžiagą, prieš Pirmąjį pasaulinį karą Dovydiškio dvarą valdęs dvarininkas Karpis pastatęs šią koplyčią. XX a. pradžioje statytoje istorizmo stiliaus evangelikų liuteronų koplyčioje buvęs altorius, didelis laidojimui skirtas rūsys, prieš Jonines suvažiuodavę daug svečių iš Latvijos, buvo meldžiamasi. Už koplyčios buvusios kapinaitės. Po Antrojo pasaulinio karo dvaro statiniuose įsikūrė ir juos suniokojo čia įkurtos įstaigos. Koplyčios viduje buvusios sakralinės vertybės buvo sunaikintos, joje įkurtas degalų sandėlis, nuo stogo numuštas kryžius.

2013 m. dvarvietės parkas pasikeitė neatpažįstamai. Jį nuo brūzgynų, savaiminių želdinių valyti ėmėsi verslininkas ir ūkininkas Romas Bartkevičius, pradėjęs rūpintis ir parke esančia koplyčia. Buvo iškirsti krūmokšniai nuo tako, vedančio į koplyčią.

## Architektūra

Koplyčios statinys istorizmo stilistikos, kompaktinis, stačiakampio plano, 1 aukšto su pastoge ir laidojimo rūsiu, dvišlaičiu stogu. Lauko akmenų mūro sienos papuoštos smulkių akmenėlių mozaikos dekoru. Įrengtos tinkuoto plytų mūro rustuotos kampų mentės, pastogės ir frontonų karnizai, durų apvadai. Pamatas su lauko akmenų mūro cokoliu. Jame buvusių rūsio langelių angos užmūrytos.


Dovydiškis, koplyčia.JPG|Iškirstas praėjimas link koplyčios
Dovydiškis, koplyčia 3.JPG|Sienų angos uždarytos
Dovydiškis, koplyčia. Durys.JPG|Metalinės durys
Dovydiškis, koplyčia. Cokolis.JPG|Užmūrytas rūsio langas
Dovydiškis, koplyčioje.JPG|Viduje


## Šaltiniai
Pagramdas

**Pagramdas** – ežeras Lietuvoje, Utenos rajone, 5 km į pietryčius nuo Saldutiškio, Zablačiškio miške. Ežero ilgis iš šiaurės vakarų į pietryčius – 0,43 km, plotis – iki 0,19 km. Altitudė 150,4 m. Krantai žemi, ištisai apaugę medžiais. Ežeras nenutekantis, priklauso Kiauno ežero baseinui (Kiaunos upės baseinas). Pietine pakrante eina geležinkelis Švenčionėliai – Utena.

## Šaltiniai
Valstybinė vartotojų teisių apsaugos tarnyba

**Valstybinė vartotojų teisių apsaugos tarnyba** – Lietuvos institucija, atsakinga už vartotojų apsaugą ir ne maisto produktų kokybės kontrolę.

## Istorija

Įstaiga įkurta 2001 m. kaip **Nacionalinė vartotojų teisių apsaugos taryba prie Teisingumo ministerijos**. Ši institucija turėjo kontroliuoti kaip vartotojų apsaugą vykdė Valstybinė maisto ir veterinarijos tarnyba ir Valstybinė ne maisto produktų inspekcija. 2007 m. taryba pervadinta į Valstybinę vartotojų teisių apsaugos tarnybą.

2012 m. Lietuvos bankas iš tarnybos perėmė vartotojų bei finansų įstaigų ginčų nagrinėjimą.

2016 m. prijungta Valstybinė ne maisto produktų inspekcija, 2018 m. – Europos vartotojų biuras. 2018 m. 10 padalinių apskrityse reorganizuoti į 4 regionų skyrius.

2019 m. tarnyba iš Valstybinio turizmo departamento perėmė turizmo paslaugų teikėjų priežiūrą.

## Vadovai

* 2003–2016 m. Feliksas Petrauskas
* 2016 m. Julius Pagojus
* 2016–2018 m. Neringa Baronienė
* 2018–2022 m. Neringa Ulbaitė
* Nuo 2022 m. Goda Aleksaitė

## Šaltiniai

## Nuorodos
* Svetainė
Mūkuškis

**Mūkuškis** – ežeras Lietuvoje, Utenos rajone, 3 km į pietryčius nuo Saldutiškio, Paeisetės I miške. Ežero ilgis iš pietvakarių į šiaurės rytus – 0,16 km, plotis – iki 0,07 km. Altitudė 151,5 m. Krantai žemi, pelkėti, ištisai apaugę medžiais. Iš šiaurės rytų į pietvakarius ežerą prateka A-2 upelio intakas Kemeša (Aiseto ežero baseinas).

## Šaltiniai
Pakalnis (Utenos r., Užpalių sen.)

**Pakalnis** – ežeras Lietuvoje, Utenos rajone, 8 km į šiaurės rytus nuo Užpalių. Ežero ilgis iš pietvakarių į šiaurės rytus – 0,32 km, plotis – iki 0,28 km. Altitudė 121,5 m. Šiaurrytinis ir pietinis krantai aukšti, vakarinis – žemas ir pelkėtas. Iš vakarų ir pietų ežerą supa Žaibiškių miškas, kitose pakrantėse plyti pievos ir dirbami laukai. Iš vakarų į rytus ežerą prateka Šventosios upės intakas Narupė. Šalia įsikūręs Antakalnių kaimas.

## Šaltiniai
Pakalnis (Utenos r., Sudeikių sen.)

**Pakalnis** – ežerėlis Lietuvoje, Utenos rajone, 5,5 km į šiaurę nuo Utenos. Ežeras ovalo formos, ilgis iš šiaurės vakarų į pietryčius – 0,01 km, plotis – iki 0,06 km. Altitudė 104,6 m. Krantai žemi, apaugę medžiais ir krūmais. Vakarinėje pakrantėje auga miškelis, kitose pakrantėse plyti pievos. Išteka upelis link vakarine pakrante tekančio Ožkabalių upelio (Lukno ežero baseinas). Ežerėlis užankantis. Šalia įsikūręs Sungailių kaimas.

## Šaltiniai
Paliminis

**Paliminis** arba **Liminas** – ežeras Lietuvoje, Utenos rajone, 7,5 km į rytus nuo Utenos. Ežeras netaisyklingos V raidės formos, ilgis iš šiaurės vakarų į pietryčius-šiaurės rytus – 0,96 km, plotis – iki 0,34 km. Altitudė 155,4 m. Krantai daugiausia aukšti, apaugę medžiais ir krūmais. Pakrantės miškingos, tik vietomis įsiterpę pievos. Iš rytų prieina Dičiūnų miškas. Pietuose įteka upelis iš Ilgio ežero, o šiaurės vakaruose išteka upelis link Raudesos (Utenos tvenkinio intakas, Rašės baseinas).

Prie ežero įsikūręs Paliminės kaimas. Vakarinė ežero dalis gausiai užžėlusi vandens augalija, yra plaukiojančių salų.

## Šaltiniai
Dovydiškio dvaras

Buvusio **Dovydiškio dvaro** sodyba įsikūrusi Pakruojo rajone, Linkuvos seniūnijoje, Dovydiškio kaime, prie kelio . Iš dvaro statinių belikę pamatų žymės, ant kalvelės yra kapinaitės, apaugusios medžiais ir krūmais, taip pat stovi dvaro koplyčia. Išlikęs peizažinis parkas. Dalis dvarvietės su parku sutvarkyta, kitur išlikę griuvėsių, pašiūrių. Kultūros paveldo teritorija užima 56 015 m². Čia suformuoti keli privatūs sklypai, iškilę savavališkos statybos statinių.

## Istorija

XIX a. pradžioje Dovydiškio dvaras priklausė bajorams Radenams (*Reinhold von Rahden*). Prieš Pirmąjį pasaulinį karą Dovydiškis buvo vienas iš daugelio Karpio dvarų. Po Antrojo pasaulinio karo dvaro statiniai buvo suniokoti, istorinis parkas apleistas.

Parkas pasikeitė 2013 m., kai čia ėmėsi tvarkos dvarvietės pakraštyje įsikūręs šiaulietis verslininkas ir ūkininkas Romas Bartkevičius. Iš valstybės išsinuomojęs parko teritoriją, ją ėmė tvarkyti.

## Parkas

Dvarvietės parkas unikalus, jo landšaftas su terasomis, vandens telkiniai su inžineriniais įrenginiais, palaikančiais vandens lygį. Išlikę parko medžių masyvai, grupės. Vyrauja lapuočiai medžiai: liepos, uosiai, klevai, ąžuolai, beržai; iš spygliuočių medžių rūšių – maumedžiai. Priaugę daug savaiminių medžių ir krūmų.

Dovydiškio vandens telkinių sistema neištyrinėta. Istorinių želdinių tyrinėtojas Audrius Šaulys pagal sodybvietės medžių amžių spėja, kad parkas galėjo būti įkurtas apie 1840–1860 m. Istoriniuose šaltiniuose aptikta informacijos, kad pas tuometinį dvaro savininką J. D. Radeną nuo 1841 m. tarnavo girininkas. Vėliau dvaras priklausė dvarininkams Karpiams, kurie taip pat keitė parką.

Senais medžiais apaugusi alėja kyla į kalvą, dėmesį patraukia pakopomis išsidėsčiusios didžiulės terasos. Šioji dvaro dalis – itališko sodo stiliaus elementas, savo dydžiu ir kokybe galintis konkuruoti su kituose Lietuvos dvaruose išlikusiomis dirbtinėmis terasomis. Aukštutinę terasą nuo viduriniosios skiria kanalas, kuris išteka iš sodo pakraštyje įrengto nedidelio vandens telkinio, susidariusio užtvenkus šaltinį. Kanalas kerta pagrindinį kelią į dvarą, čia buvęs pakeliamas tiltelis, kanalu plaukiodavo ponų valtelės. Dabar čia – tik pralaida po keliuku. Vingiuojančiose pakrantėse kas keli metrai stūkso didžiuliai ąžuolai. Už 120 m nuo dvarvietės kelio, medžiais ir krūmais apaugusioje tankmėje, įrengtas apskritimo formos vandens telkinys su kelių metrų skersmens apvalia salele viduryje. Išlieka neaiški jo vandens lygio palaikymo sistema, nes tvenkinyje ant kalno yra vandens, o už kelių metrų pakalnėje stovinčio pastato rūsyje sausa.

## Galerija


Dovydiškis, dvaro teritorija 2.JPG|Rekonstruotas namas
|Kanalas
Dovydiškis, dvaro teritorija.JPG|Statinio liekanos


## Šaltiniai

## Nuorodos

* Sąrašas:Lietuvos dvarai
Vokietijos Vakarų Afrika

**Vokietijos Vakarų Afrika** () buvo vakarų Afrikos ir centrinės Afrikos teritorijos, į kurias pretendavo Vokietija.

## Veikla iki 1884 m.
Iki 1884 m. Vokietija vakarinėje Afrikoje veikė trimis kryptimis:
* Gvinėjos pakrantėje (Kapitaï ir Koba miesteliai);
* Benino pakrantėje (Togolendas);
* Dualos pakrantėje (Senasis Kamerūnas);

Tuo metu Gvinėjos pakrantes aktyviai dalinosi portugalai, kurie įkūrė Portugalijos Gvinėją, prancūzai, kurie įkūrė Prancūzijos Gvinėją, o britai užėmė Siera Leonę. Vokiečiai valdė vos du kaimus, bet vėliau buvo išstumti iš jų.

Togolende sekėsi geriau ir ilgainiui vokiečiai sėkmingai skverbėsi į Afrikos žemyno gilumą, kur buvo įkurtas Vokietijos Togolandas. 

Iki 1884 m. vokiečiai užvaldė Dualos pakrantes ir be didesnio pasipriešinimo užiminėjo vis naujas žemes Kamerūne.

## Veikla po 1884 m.
1884 m. oficialiai paskelbta apie protektoratų įkūrimą Togolande ir Kamerūne. Abiejose valdose sparčiai vystėsi ekonomika, buvo tiesiami keliai, geležinkeliai, augo miestai ir steigėsi kavamedžių ir medvilnės plantacijos. Lomė tapo vienu iš gražiausių Afrikos miestų. Tačiau po Pirmojo pasaulinio karo visos šios teritorijos buvo pasidalintos Antantės šalių.

## Taip pat skaitykite
* Vokietijos Togolandas
* Vokietijos Kamerūnas
* Naujasis Kamerūnas

## Nuorodos
* numismondo.net
Paneikiškaitis

**Paneikiškaitis** - ežerėlis Lietuvoje, Utenos rajone, 7 km į rytus nuo Daugailių, 0,16 km į pietus nuo Paneikiškio ežero, Gyvatyno miške. Ežerėlio ilgis iš pietvakarių į šiaurės rytus - 0,07 km, plotis - iki 0,06 km. Altitudė 163 m. Krantai žemi, plačiai užpelkėję - ežerėlį supa ~ 3 ha dydžio pelkė. Krantai ištisai apaugę krūmynais ir medžiais. Ežerėlis nenutekantis, priklauso Paneikiškio ežero baseinui (Šavašos upės baseinas). Rytiniu krantu eina riba su Zarasų rajonu.

## Šaltiniai
Natalio kolonija

**Natalio kolonija** () – teritorijos kurias užėmė ir kolonizavo britai.

## Istorija
Britai įkūrė Kapo koloniją ir siekė užvaldyti visą pietų Afriką. Kūrėsi afrikanerių kolonijos.

Daugelis vietinių genčių nusileido britams ir pripažino jų valdžią, bet zulai su atėjūnais kovojo ginklu. Zulų karalystė buvojo su Britanijos imperija. Būta nuožmių mūšių, bet geriau ginkluot britai nugalėjo zulus.

Per karus su zulais 1839 m. susikūrusi nepriklausoma Natalio respublika buvo paskelbta kolonija. Tai nutiko 1843 m.

Po karų į kraštą atvyko anglų, vokiečių, kuriems britų valdžia dalijo žemes.

## Taip pat skaitykite
* Kapo kolonija
* Natalio Respublika
* Zulų karalystė
Ginklo metai

**Ginklo metai** () – 1991 m. JAV sukurtas trileris. Režisierius John Frankenheimer, vaidina Andrew McCarthy, Sharon Stone ir Valeria Golino. 

## Siužetas

1978 m., Roma. Italijoje vyksta politiniai neramumai, kuriuos kursto nuolat teroristų „Raudonųjų brigadų“ vykdomi išpuoliai. Amerikietis Deividas Reibornas atvyksta į miestą dirbti žurnalistu su vietinį anglišką laikraštį. Čia gyvena jo žmona Lija, buvusi italo pramonininko žmona, su kuria jis vėl atnaujina nutrūkusius santykius. Deividas slapta rašo romaną apie „Raudonąsias brigadas“, kurio centre – įtakingo politiko pagrobimas. Jis susipažįsta su Elison King – amerikiete fotografe, kuri įtaria, kad Deividas turi ryšių tarp teroristų. Praleidusi naktį su Deividu, ryte ji apieško jo namus ir randa romano rankraštį. Apie tai ji papasakoja profesoriui Bjankiui, kuris seniai pažįsta Deividą. Deja, profesorius pats yra teroristų informatorius, ir teroristai pradeda manyti, kad jų organizacijoje yra išdavikas – mat „Raudonosios brigados“ iš tiesų planuoja pagrobti buvusį šalies premjerą Aldo Moro. Jie pradeda Deivido ir Elison medžioklę ir šie kreipiasi pagalbos į Liją. Pastaroji pasirodo taip pat susijusi su teroristais ir juos išduoda...

## Pagrindiniai aktoriai
: *Aktorius – vaidmuo*
* Andrew McCarthy – Deividas Reibornas
* Valeria Golino – Lija
* Sharon Stone – Elison King
* Mattia Sbragia – Džovanis
* John Pankow – profesorius Bjankis 
* George Murcell
* Lou Castel
* Francesca Prandi
* Carla Cassola
Oranžinės upės kolonija

**Oranžinės upės kolonija** () – teritorijos kurias užėmė ir kolonizavo britai.

## Istorija
Britai įkūrė Kapo koloniją ir siekė užvaldyti visą pietų Afriką. Kūrėsi afrikanierių kolonijos. Olandų kilmės būrai buvo nustumti į šiaurę.

Pietų Afrikoje radus deimantų ir kitų naudingų iškasenų britai ėmė reikalauti, kad būrų respublikos suteiktų rinkimų teisę ir britams, gyvenantiems Oranžo, bei Transvalio respublikose.

Būrai atmetė britų reikalavimus. Dėl to kilo pirmasis būrų karas. Tada būrai sugebėjo apsiginti, bet 1899 metais britų pajėgos vėl užpuolė Oranžą ir Transvalį. Šiame kare nugalėjo britai.

Oranžo respublika buvo panaikinta ir paskelbta apie Oranžinės upės kolonijos įkūrimą (1902 m).

1910 m. ši kolonija tapo Pietų Afrikos Sąjungos dalimi.

## Taip pat skaitykite
* Kapo kolonija
* Oranžo Respublika

## Šaltiniai
* WorldStatesmen- SouthAfrica
Valeria Solarino

**Valerija Solarino** (, g. 1979 m. lapkričio 4 d. Barselona) – Venesueloje gimusi italų aktorė.

Jos abu tėvai yra italai. Valerija yra baigusi Turino universiteto filosofijos studijas, po kurių ėmė mokytis aktorystės garsioje vietinėje „Teatro Stabile“ mokykloje. Kine vaidina nuo 2003 m.

## Filmografija
### Kinas
* La felicità non costa niente (2002)
* Fame chimica (2003)
* Che ne sarà di noi (2003)
* La febbre (2005)
* Viaggio segreto (2006)
* Manuale d'amore 2 - Capitoli successivi (2007)
* Valzer (2007)
* Signorina Effe (2007)
* Italai (2009)
* Holy Money (2009)
* Viola di mare (2009)
* Genitori & figli - Agitare bene prima dell'uso (2010)
* Vallanzasca - Gli angeli del male (2010)
* Manuale d'amore 3 (2011)
* Ruggine (2011)
* Smetto quando voglio (2014)
* Moteris kaip draugė (2014)
* La terra dei santi (2015)
* La scelta (2015)
* La settima onda (2015)
* Mi chiamo Maya (2015)
* Era d'estate (2016)
* Smetto quando voglio - Masterclass (2017)
* Smetto quando voglio - Ad honorem (2017)
* A casa tutti bene (2018)
* Quanto basta (2018)
* Moschettieri del re - La penultima missione (2018)

### Televizija
* Anita Garibaldi (2012)
* Una grande famiglia  (2013-2015)
* Maltese - Il romanzo del Commissario (2017)

## Apdovanojimai
* CinEuphoria apdovanojimas – geriausia antrojo plano aktorė (2013)
* David di Donatello (nominacija) – geriausia aktorė (2009)
* Giffoni filmų festivalis (2010)
* Golden Graals (nominacija) – geriausia aktorė (2006, 2007)
* Nastro d'argento – Guglielmo Biraghi apdovanojimas (2006)
* Nastro d'argento (nominacija) – geriausia aktorė (2010)
* Kineo apdovanojimas – Metų asmenybė (2006)
* Venecijos kino festivalis – geriausia aktorė (2007)

## Nuorodos

* IMDb profilis
Raudona zona

**Raudona zona** () – 1986 m. sukurtas trileris. Filmo režisierius Robert Enrico.

## Pagrindiniai aktoriai
: *Aktorius – vaidmuo*
* Sabine Azema – Kler Ruso
* Richard Anconina – Džefas
* Jacques Nolot – Pjeras Ruso
* Jean Bouise – Antuanas
* Helene Surgere
* Pierre Frejek
* Dominique Reymond
* Jean Reno

## Turinys

Kler Ruso lanko sergantį vyrą, gyvenantį kaime netoli Liono. Naktį kyla didžiulis gaisras, kurio metu sudega visas kaimas ir Kler vienintelei pavyksta išsigelbėti. Oficiali tyrimo versija yra dujotiekio sprogimas, tačiau Kler tvirtina naktį mačiusi kelis vyrus, kurie sukėlė gaisrą. Ji savarankiškai pradeda tirti kas iš tiesų įvyko ir susiduria su nelegaliu cheminių atliekų gabenimo verslu, kuris turi įtakingų užtarėjų.
Siera Leonės kolonija ir protektoratas

**Siera Leonės kolonija ir protektoratas** () – teritorijos, kurias užėmė ir kolonizavo britai.

## Istorija

1787 m. į kraštą atvyko laivas su 331 išlaisvintų vergų ir 60 baltųjų Londono prostitučių. Tai buvo pirmieji kolonijos gyventojai.

Britai 1808 m. oficialiai įkūrė koloniją Siera Leonėje, administraciniu centru tapo Fritaunas. 1896 m. rugpjūčio 31 d. paskelbta apie Siera Leonės protektorato įkūrimą. 1961 m. protektoratas paskelbė nepriklausomybę ir tapo savarankiška karalyste. Elžbieta II paskelbta Siera Leonės karaliene. 1971 m. paskelbta apie respublikos įkūrimą.

## Šaltiniai
Gambijos kolonija ir protektoratas

**Gambijos kolonija ir protektoratas** () – teritorijos, kurias užėmė ir kolonizavo britai.

## Istorija

Britai 1821 m. oficialiai įkūrė koloniją Gambijoje. Administraciniu centru tapo Baterstas.

1965 m. protektoratas paskelbė nepriklausomybę.

## Šaltiniai
Šiaurės Vakarų Rodezija

**Šiaurės Vakarų Rodezija** () – teritorijos, kurias užėmė ir kolonizavo britai.

## Istorija

Britai 1891 m. oficialiai įkūrė koloniją šiaurės vakarų Rodezijoje.

1899 m. Šiaurės Vakarų Rodezija buvo sujungta su Barotselandu. Naujasis darinys tapo oficialiu britų protektoratu.

1911 m. Barotselandu- Šiaurės Vakarų Rodezija buvo sujungta su Šiaurės Rytų Rodezija ir naujai suformuota Šiaurės Rodezija.

1964 m. protektoratas paskelbė nepriklausomybę. Šiandien tai yra Zambijos Respublika.

## Taip pat skaitykite
* Zambija
* Šiaurės Rodezija
* Barotselandas

## Šaltiniai
Miami Blues

**Miami Blues** – 1990 m. JAV sukurtas trileris.

## Pagrindiniai aktoriai
: *Aktorius – vaidmuo*
* Alec Baldwin – Frederikas
* Jennifer Jason Leigh – Siuzė
* Fred Ward – seržantas Mozlis
* Cecilia Perez-Cervera
* Georgie Cranford
* Edward Saxon
* Jose Perez
* Charles Napier
* Martine Beswick

## Turinys

Frederikas, pravarde Jaunėlis, paleistas iš kalėjimo, vėl grįžta prie senųjų darbų. Viešbutyje jis nusisamdo prostitutę, jauną naivią merginą Siuzę ir netrukus apsigyvena kartu. Siuzė mokosi koledže ir neįtaria, kuo uždirba pragyvenimui jos naujasis vaikinas. Kai jų namuose apsilanko žmogžudystę, kurią įvykdė Jaunėlis, tiriantis policininkas Mozlis, jis kitą dieną apsilanko pareigūno namuose, jį sumuša ir pagrobia ginklą bei pažymėjimą. Dabar jis pradeda vykdyti nusikaltimus prisidengdamas policininko pavarde ir sučiupti nusikaltėlį Mozliui tampa ne tik garbės, bet ir karjeros reikalas...
Švedijos Aukso krantas

**Švedijos [[Aukso krantas]]** (), buvo švedų kolonija, kuri gyvavo nuo 1650 iki 1663 m., kai danai užgrobė šią teritoriją.

## Istorija
Į šiuolaikinės Ganos teritorijos dalį atvyko švedai, kurie 1650 m. čia įsteigė keletą fortų. Švedų atstovas Hendrikas Karlofas susitarė su vietiniu karaliumi ir vykdė veiklą. Tuo metu Europoje vyko karas tarp Danijos ir Švedijos. 1658 m. danai atvyko į Švedijos Aukso krantą ir užėmė kelis fortus. Vietos gyventojai palaikė švedus ir 1660 m. švedai atstatė savo valdžią krašte. Į koloniją vėl atvyko švedų prekybininkai ir kariai.

1663 m.balandžio 20 d. danai vėl užgrobė Fort Karlsborgą ir sostinę Fort Kristiansborgą. 1664 m. kolonija tapo Britanijos Aukso kranto kolonijos dalimi.

## Taip pat žiūrėkite
* Danijos Aukso krantas

## Nuorodos
* WorldStatesmen.org: Swedish Gold Coast
* about the forts
Vieniša baltoji moteris

**Vieniša baltoji moteris** () – 1992 m. JAV sukurtas trileris.

## Turinys

Neseniai į Niujoką atvykusi Elė gyvena su sužadėtiniu Semu, tačiau vieną vakarą sužino, jog šis vis dar palaiko santykius su buvusiąja žmona, ir išvaro jį iš namų. Norėdama pakeisti aplinką, ji įdeda skelbimą į laikraštį ieškodama kam išnuomoti kambarį. Iš visų kandidačių ji pasirenka merginą vardu Hedra, su kuria netrunka susidraugauti. Po kurio laiko Hedra įsigija drabužius, panašius į Elės, pakeičia šukuoseną ir merginos tampa išoriškai panašios. Ilgainiui tai pradeda gąsdinti Elę. Ši vėl susitaiko su Semu, iš kurio sužino, kad jis jau kurį laiką bandė su ja susisiekti, tačiau nesėkmingai. Įtardama Hedrą, Elė slapta patikrina jos daiktus ir randa Semo laišką bei jo atsiųstus buto raktus. Ji liepia Hedrai išsikraustyti ir duoda kelias dienas, tačiau ši yra pasiryžusi viskam, kad įsivaizduojama draugystė su Ele nesibaigtų...

## Pagrindiniai aktoriai
: *Aktorius – vaidmuo*
* Bridget Fonda – Elison „Elė“ Džouns
* Jennifer Jason Leigh – Hedra „Hedė“ Karlson
* Steven Weber – Semas Rousonas
* Peter Friedman – Grehemas
* Stephen Tobolowsky – Mičas
* Frances Bay
* Jessica Lundy
* Ken Tobey

## Apdovanojimai
* Čikagos filmų kritikų asociacija – geriausia aktorė (J. J. Leigh) (nominacija)
* MTV kino apdovanojimas – geriausias neigiamas herojus (J. J. Leigh)
Belgijos kolonijinė imperija

**Belgijos kolonijinė imperija** apėmė Kongo baseiną, kuris atitinka dabartines Kongo Demokratinės Respublikos ribas, o taip pat Ruandą-Urundį, kurie buvo belgų priklausomybėje nuo 1922 iki 1962 m. Kitos kolonijos buvo nesėkmingos arba trumpalaikės.

## Įtaka Kongo baseine

### [[Kongo laisvoji valstybė]] (1885–1908)

Per 1884–1885 m. Berlyno konferenciją Leopoldas II pasiekė, jog Europos šalių vadovai pripažintų jo teisę į Kongą. Sudaryta teritorija pavadinta „Kongo laisvąja valstybe“ ir buvo asmeniškai pavaldi Belgijos karaliui, o ne Belgijos parlamentui (Belgija tuo metu buvo konstitucinė monarchija). Belgijos parlamentas pripažino Leopoldą absoliučiu Kongo valstybės suverenu. Konferencijoje taip pat padalintos kitos centrinės ir pietų Afrikos žemės (Portugalijai ir Prancūzijai), tačiau faktiškai jos dar nebuvo kolonizuotos.
### [[Belgų Kongas]] (1908–1960)

1908 m. Kongo laisvoji valstybė tapo Kongo kolonija. Taip nusprendė parlamentas ir aneksavo kraštą. Tokiu būdu Kongas tapo pavaldus Belgijos parlamentui.
### [[Ruanda-Urundis]] (1916–1962)

Ruanda-Urundi buvo Vokietijos Rytų Afrikos dalis, kurią po Pirmojo pasaulinio karo nuo 1916 iki 1924 m. okupavo Belgija. Nuo 1924 m. kraštas priklausė Belgijai, kuri savo valdžioje šias teritorijas išlaikė iki 1962 m.

## Mažosios teritorijos

### [[Santo Tomás de Castilla|Santo Tomás]], Gvatemala (1843–1854)
1842 m. į Gvatemalą atplaukė laivas, kurį pasiuntė karalius Leopoldas. Čia buvo planuojama įkurti koloniją. Už 12 tūkst. pesetų iš Gvatemalos buvo nusipirkta teritorija, tačiau dėl nepakankamo finansavimo, maliarijos bei kitų ligų buvo nuspręsta pasitraukti iš krašto.

### [[Tiandzinas]] (1900–1931)
Tiandzinas ilgą laiką priklausė atėjūnams europiečiams (1860–1945). Tris dešimtmečius jį valdė belgai.

### [[Komačina]] (1919)
1919 m. Komačinos sala atiteko karaliui Albertui I, o po metų buvo grąžinta Italijai (1920 m.)

## Šaltiniai

* Belgian Concession  at „Tianjin under Nine Flags“ Project